Torino FC

Torino Football Club er en italiensk fotballklubb, basert i Torino. Klubben ble stiftet i 2005 som en direkte etterfølger av Torino Calcio, som ble stiftet i 1890.
Forgjengeren Torino Calcio kom på andreplass i Serie B sesongen 2004/05, og sikret egentlig opprykk til Serie A. Klubben ble imidlertid nektet opprykk av økonomiske årsaker, og slått konkurs – hvilket førte til at en ny klubb ble stiftet, og overtok den gamle klubbens plass i ligaen og dens historie. Det italienske fotballforbundet tillater at en nystiftet klubb kan overta sin forgjengers plass i ligaen, og dermed slapp Torino FC å starte på nytt helt nederst i divisjonssystemet.
Torinos største rival er naturligvis byrivalen Juventus, og til tross for at Torino har vært i skyggen av sine mer berømte rivaler i over 50 år, har klubben bitt godt fra seg i byderbyene.
Torino spilte i 2006 sin første sesong på Stadio Grande Torino, som for øvrig ble brukt i åpnings- og avslutningsseriemonien til vinter-OL 2006. Tidligere spilte de på Stadio Delle Alpi, som de delte med Juventus.


== Historie ==
Den opprinnelige klubben ble stiftet i 1890 under navnet Internazionale Torino, og skiftet navn til FC Torino i 1906. Klubben vant det første av sine sju ligamesterskap i 1928, etter å ha blitt nektet ligagullet på grunn av påståtte regelbrudd sesongen før. Torinos glansdager var i perioden like etter andre verdenskrig da klubben vant fire strake ligamesterskap, anført av sin superstjerne og kaptein Valentino Mazzola. «Grande Torino», som laget fra denne perioden blir kalt på folkemunne, blir regnet for å være et av Italias beste lag gjennom tidene, og utgjorde grunnstammen i det italienske landslaget.
Grande Torinos dominans sluttet brått 4. mai 1949, da laget var på vei hjem fra en oppvisningskamp i Portugal, og klubbens fly krasjet i Superga-høydene utenfor Torino. Samtlige passasjerer mistet livet, og utslettet hele laget unntatt forsvarsspilleren Sauro Tomà, som ikke ble med på turen på grunn av en kneskade. I 1948/49-sesongens fire siste kamper måtte Torino stille med et rent juniorlag, og som et tegn på respekt gjorde motstanderne det samme. Grande Torino vant sitt siste ligamesterskap posthumt i 1949, og etter ulykken har klubben aldri nådd de samme høydene.
I 1959 rykket Torino ned i Serie B for første gang i klubbens historie, men rykket opp igjen sesongen etter. De neste 30 sesongene var Torino vanligvis på øvre halvdel av tabellen i Serie A, men bortsett fra ligamesterskapet i 1975/76, var klubben aldri noen seriøs mesterskapskandidat. Torino rykket ned i 1989, og har siden da rykket opp og ned noen ganger. Klubben spiller nå i Serie A 2017/18 sensongen.
Torino har ikke så veldig mange meritter i Europa. Europacupene hadde ennå ikke blitt opprettet i klubbens glansdager på 1940-tallet, men Torino kom til finalen i UEFA-cupen i 1991/92, men tapte denne over to kamper mot Ajax.


== Meritter ==
Serie A – 7 ligagull
1928, 1942/43, 1945/46, 1946/47, 1947/48, 1948/49, 1975/76.
Coppa Italia – 5 mesterskap
1935/36, 1942/43, 1967/68, 1970/71, 1992/93.
Tapende finalist: 9 ganger.
Serie B – 3 mesterskap
1959/60, 1989/90, 2000/01.
UEFA-cupen
Tapende finalist i 1991/92.


== Spillerstall ==
Oppdatert 10. oktober 2022.


=== Utlånte spillere ===


== Kjente tidligere spillere ==
 Silvio Piola
 Valentino Mazzola
 Enzo Bearzot
 Denis Law
 Francesco Graziani
 Iosif Fabian
 Júnior
 Enzo Scifo
 Enzo Francescoli
 Rafael Martín Vázquez
 Gianluigi Lentini
 Christian Vieri
 Andrea Silenzi
 Paolo Pulici
 Cristiano Lucarelli


== Referanser ==


== Eksterne lenker ==
Offisielt nettsted 
(en) Torino FC – kategori av bilder, video eller lyd på Commons 
(en) Torino Football Club 1906 – galleri av bilder, video eller lyd på Commons http://www.torinofc.it/en

Torino FC, Unofficial Site Dedicated to Torino FC – The First In English Language
Torino FC, Unofficial Site Dedicated to Torino FC – Italian Language
Toro Club Barcelona – Home of Torino FC in Barcelona, Spain
Historiemåned, 1940-tallet. Fotballitalia.com